**ПАРТИЈА 6**

**Екскурзија ученика 6.разреда**

**Термин путовања:** април / мај / почетак јуна 2025. године, 2 дана

**Дестинација**: **Љиг-Жича-Крушева-Врњачка бања-Чегар-Ниш-Љиг**

**Садржај:**

Први дан:

* Обилазак манастира Жича, обилазак Крушевца, Врњачке бање и Ниша;

Други дан:

Обилазак Чегра, Ћеле куле, логора у Нишу и нишке тврђаве;

**Смештај:**

Смештај и преноћиште у хотелу „Видиковац“ у Нишу или одговарајућем са дискотеком у објекту. Смештај ученика мора бити у двокреветним, трокреветним и четворокреветним собама са купатилом (помоћни лежај се не може користити као «кревет» у смислу као наведено, као ни кревети на развлачење и кревети на спрат – собе не смеју имати кревете на спрат), са организованом исхраном и дискотеком, са организованим ручком у хотелу или ресторану који је наведен у документацији без ланч пакета.

За наставнике обезбедити једнокреветне и/или двокреветне собе.

Неопходно је да смештај свих ученика и наставника буде у једном (истом) објекту који успуњава услове, односно има карактеристике наведене у опису. Такође је неопходно да буде обезбеђен смештај за све ученике и наставнике у једној смени (капацитет објекта мора бити такав да може да прими свих 68 ученика у једној смени у структури соба које су описане).

**Превоз:**

Превоз удобним, туристичким аутобусима високе класе, (клима, ТВ, ДВД и аудио опрема), не старијим од десет (10) година у време реализације путовања, који поседују документацију о техничкој исправности, у складу са прописима о ванлинијском аутобуском саобраћају и Правилником о начину обављања организованог превоза деце („Службени гласник РС“, бр. 52/19 и 61/19. Аутобуси полазе савеликог паркинга преко пута аутобуске станице Љиг. Повратак је до 19 часова са места поласка

**Количина – бројно стање:**

Оквирни број ученика: 68 (број условљен одлукама родитељима, у складу са природом ЈН)

Број наставника: 3 Број одељења:3

**Понуђач у цену мора урачунати ( при калкулисању цене по ученику):**

* Трошкови смештаја и хране ( пун пансион: вечера, доручак, ручак)
* Трошкове превоза удобним, туристичким аутобусима високе класе, (клима, ТВ, ДВД и аудио опрема), не старијим од десет (10) година у време реализације путовања, који поседују документацију о техничкој исправности, у складу са прописима о ванлинијском аутобуском саобраћају и Правилником о начину обављања организованог превоза деце („Службени гласник РС“, бр. 52/19 и 61/19)
* карте и улазнице за културно историјске споменике, музеје, дискотеку, и сл. морају бити у потпуности урачунате у цену, без додатних плаћања
* Трошкове осигурања свих путника од последица несрећног случаја
* Трошкове накнаде за лекара пратиоца групе, 24-часовна здравствена заштита
* Представника агенције, вођа пута из школе
* Обезбедити присуствио туристичког водича за сво време трајања ексурзије (лиценцирани туристички водич или пратилац)
* Уколико иду близанци, свако дете плаћа 50% од цене (1 пар)
* ИОП 2 плаћа 50% од цене (1 ученик)
* Гратис за 1 ученика на 20 плативих ученика на нивоу разреда.
* Гратиси за одељенске старешине
* Боравишну таксу и хотелско осигурање
* Организационе трошкове Агенције

У цену аранжмана не урачунати надокнаду за бригу о деци. Надокнаде за бригу о деци - за наставнике биће исплаћене преко школе посебно, по одлуци Савета родитеља ОШ «Сава Керковић»

**Услови путовања – превозник**

**Услови везани за број ученика, начина плаћања и сл:**

Оквирни број ученика за ову партију који се може пријавити је 68. Оквирни споразум ће бити закључен на вредност од 1.100.000,00 динара без ПДВ-а, што одговара процењеној вредности ове партије. Износ који се добије када се јединична цена без ПДВ-а помножи са наведеним бројем ученика, ће служити само као начин да се примени критеријум, односно рангирају пристигле понуде.

Појединачни уговори о јавној набавци из оквирног споразума ће бити закључивани по броју пријављених ученика, поштујући факултативност предмета набавке и право на избор сваког од њих, односно њихових родитеља.

**Техничка организација и општи услови путовања и програма путовања:**

**Техничка организација:**

Обавештавање родитеља и спровођење анкете о њиховој сагласности за извођење екскурзије, родитељски састанак и коначна анкета, односно списак ученика који иду на екскурзију, прибављање здравственог листа ученика, извештај о реализованој екскурзији.

**Општи услови путовања и програма путовања, којих је организатор путовања дужан да се придржава:**

* Цена аранжмана је фиксна, те ученици (родитељи) не могу сносити никакве накнадне трошкове.
* Приликом закључивања појединачних уговора о јавној набавци на основу спроведеног оквирног споразума, организатор се мора обавезати да ће превозник пре отпочињања путовања поднети:
* Записник о извршеном техничком прегледу аутобуса, не старији од 30 дана (према правилнику за организовани превоз за екскурзије.
* Непосредно пре планираног поласка екскурзије, возачи морају да документују да су имали паузу од минимум 11 сати.
* Тахографске улошке или исписе дигиталног тахографа за претходна два
* Обезбеди потребне услове за удобан и безбедан превоз ученика у односу на ангажовани број аутобуса и расположиви број седишта, као и да се превоз не обавља ноћу, у времену од 22:00 до 05:00 часова.
* Орган унутрашњих послова изврши контролу документације и техничке исправности возила одређених за превоз непосредно пре отпочињања путовања. Уколико надлежни орган унутрашњих послова утврди неисправност документације или техничку неисправност возила, или било који други разлог у погледу психофизичке неспособности или недовољног одмора возача, директор или стручни вођа пута обуставиће путовање до отклањања уочених недостатака, а настале трошкове сноси понуђач.

**Понуђач је дужан да уз понуду достави и „опште услове путовања“агенције, потписане од стране одговорног лица.**